keiner
Material: papyrus
Place: Alexandria
Categories: Deklaration einer Paratheke
Kleidung
Διονυσίῳ Δε[ί]ου γενομένου στρατηγοῦ τῆς πόλεως 
υἱῷ, νεωκόρῳ τοῦ μεγάλου Σαράπιδος, τῶν ἐν τῷ Μουσείῳ 
σειτουμένων ἀτελῶν ἱερεῖ ἀρχιδικαστῇ καὶ πρὸς τῇ ἐπι
μελείᾳ τῶν χρηματιστῶν καὶ τῶν ἄλλων κριτηρίων 
παρὰ Πετρωνί[α]ς Σαραπιάδος μ[ετὰ κ]υρίου τοῦ ἀδελ
φοῦ Γαίου Πετρων[ίο]υ Μαρκέλλου καὶ παρὰ Γαίου Ἰου
λίου Ἀπολιναρίου στρατιώτου σπείρης πρώτης Ἀπα
μηνῶν ἑκα[τοντα]ρχίας Ἰουλια[ν]οῦ. συνχωρεῖ  
ὁ Γάιος Ἰούλιος Ἀ[πολι]νάριο[ς εἰληφέ]ναι παρὰ τῆς 
Πετρωνίας Σαρα[πιά]δος παραθήκην ἀκίνδυν[ο]ν 
παντὸς κινδύν[ο]υ ἱμάτια γυν[αι]κεῖα συντετειμη
μένα ἀργυρίου δραχμῶν τριακοσίων  καὶ χρυσᾶ κοσ
μάρια ἐν εἴδεσι ἐπὶ τὸ αὐτὸ τετάρτων τριάκοντα 
δύο  ἅπερ φυλάξει παρʼ ἑαυτῷ καὶ ἀποκαταστήσει  
αὐτῇ ὁπότε ἐὰν ἀπαιτῆται ἀνυπερθέτως ἢ ἐκτεί
σει κατὰ τὸν τῶν παραθηκῶν νόμον, γεινομέ
νης τῇ Πετρωνίᾳ Σαραπιάδι τῆς πράξεως ἐκ τῶν 
τοῦ Γαίου Ἰουλίου Ἀπολιναρίου ὑπαρχόντων πάν
των καθάπ[ε]ρ ἐγ δίκης.  . ἔτους ὀγδόου Αὐτοκράτορο 
Καίσαρος Τίτου Αἰλίου Ἁδριανοῦ [Ἀντ]ωνίνου Σεβαστοῦ 
Εὐσεβοῦς Φαῶφι [ϛ] 
 .................